laion/Wikipedia-Exotic huggingface dataset:
ארנת איילנד

ארנת איילנד (באנגלית: Island Arena; מילולית: זירת האי) היא עמק רחב בהרי דרווין, בארץ אואטס, שבאנטארקטיקה. העמק מכוסה על ידי הכתף הרוחבית של קרחון דרווין. העמק מהווה את הקצה הצפוני של הרי דרווין; והוא משתרע בין רכס קולוסיאום (שממערב לעמק) לרכס קנט (שמדרום לעמק). גבעת ריצ'רדסון היא נונאטאק הבולט מעל פני הקרח המכסים את העמק. שמו של העמק ניתן לו על ידי משלחת החקר האנטארקטית של אוניברסיטת ויקטוריה של ולינגטון, משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963. השם הוא תיאורי. העמק הוא דמוי ארנה, שהנונאטאק במרכזו הוא אי הבולט מעל פני הקרח. ארנת איילנד באתר הסקר הגאולוגי של ארצות הברית עמק ארנה באתר הגאזט האנטארקטי של ממשלת ניו זילנד ארנת איילנד באתר הגאזט האנטארקטי של ממשלת אוסטרליה ארנת איילנד באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מארנת איילנד לאתרים סמוכים מידע גאוגרפי והיסטורי מידע גאוגרפי
עמק גרנט

עמק גרנט (באנגלית: Grant Valley) הוא עמק בהרי דרווין, בארץ אואטס שבאנטארקטיקה. העמק ממוקם בין רמת קומיוניקיישן, להר אש. אונת קרח היוצאת מקרחון הת'רטון חוסמת את פתחו של העמק. גובהו של העמק 1,127 מטרים מעל פני הים. העמק נקרא על שמו של בטי קתרין גרנט (Bettie Kathryn Grant), שהייתה אחראית מערכות המידע בתחנת הקוטב הדרומי. גרנט שהתה באנטארקטיקה במשך 11 תקופות שירות (בין 1990 ו-2001), מהן עשר בתחנת הקוטב הדרומי. גרנט שהתה בעונת החורף האנטארקטי בתחנת הקוטב הדרומי בשנת 1993. • Webster-Brown, J., Gall, M., Gibson, J., Wood, S., & Hawes, I. (2010), The biogeochemistry of meltwater habitats in the Darwin Glacier region (80°S), Victoria Land, Antarctica, Antarctic Science, 22(6), 646-661. doi:10.1017/S0954102010000787 עמק גרנט באתר הסקר הגאולוגי של ארצות הברית עמק גרנט באתר הגאזט האנטארקטי של ממשלת אוסטרליה עמק גרנט באתר הגאזט האנטארקטי המשווה SCAR של ממשלת אוסטרליה תצלום עמק גרנט באתר הגאזט האנטארקטי של ממשלת ניו זילנד מחשבון מרחקים - המרחק מעמק גרנט לאתרים סמוכים מפת אזור עמק גרנט מידע גאוגרפי והיסטורי מידע גאוגרפי
הנשיא הנבחר (משחק מחשב)

הנשיא הנבחר הוא משחק וידאו מסוג סימולציה פוליטית, שפורסם לראשונה על ידי סימולציות אסטרטגיות עבור מחשב ה-Apple II בשנת 1981 ולאחר מכן יצא גם לקומודור 64 בשנת 1984. משחק ההמשך, הנשיא הנבחר: מהדורת 1988 שוחרר בסוף שנת 1987 והיה ניתן להורדה עוד לפני הבחירות לנשיאות ארצות הברית שנערכו שנה לאחר מכן, במשחק זה גם ניתן לשחק במחשבי MS-DOS ו-Atari ST, ההבדל היחיד במשחק היה הוספת מועמדים אחרים, בהם ביל קלינטון, אוליבר נורת', ג'רלדין פררו, מייקל דוקאקיס ודיק גפהארדט. המשחק נותן לשחקן את האפשרות לבחור לשחק עם מספר מועמדים שונים לנשיאות, חלקם מועמדים אמיתיים, חלקם פוטנציאליים וחלקם בדיוניים לחלוטין. במהלך מערכות הבחירות לנשיאות שנערכו בין מערכת הבחירות ב-1960 למערכת הבחירות ב-1984 (ברוב הגרסאות שיצאו למשחק נכללה גם מערכת הבחירות ב-1988) לשחקנים ניתנה האפשרות לבחור לשחק בתרחיש "היסטורי" או "א-היסטורי" בכל אחת ממערכות הבחירות שניתן לשחק בהן. באופציה ה"היסטורית" נקבעו המועמדים, כמו גם תנאי המדיניות הכלכלית ויחסי החוץ כמו שבאמת התקיימו במערכת הבחירות שנקבע, לעומת זאת אם השחקן בחר באפשרות השנייה של "א-היסטורית", השחקנים יכולים לקבוע בעצמם את כל המשתנים האלה (למשל, השחקן יכול לבחור לשחק במערכת הבחירות ב-1984 אך שהיא תערך בין הנשיא המכהן מטעם הרפובליקנים רונלד רייגן, יתמודד מול הסנטור הדמוקרטי טד קנדי אשר לא התמודד במערכת הבחירות הזו), שחקנים גם יוכלו לבחור באפשרות להריץ מועמד בדיוני לנשיאות (או מועמד אמיתי שלא בהכרח הגיוני ביחס לציר הזמן בו מתקיים המשחק, כגון: ג'רי בראון, ג'ורג' רומני, הווארד בייקר), באמצעות בחירת מאפיינים פוליטיים, אישיים וגאוגרפיים שונים. ניתן היה לשחק את המשחק עם שניים או אף עם שלושה מועמדים (למשל, התרחישים "ההיסטוריים" במערכות הבחירות שנערכו ב-1968 וב-1980 אשר כללו מועמדי צד שלישי כמו המקרה בו רץ לנשיאות מעומד המפלגה העצמאית האמריקאית בבחירות לנשיאות ארצות הברית 1968, ג'ורג' וולאס או המועמד העצמאי בבחירות לנשיאות ארצות הברית 1980, ג'ון אנדרסון). בהתאמה, תרחישים "א-היסטוריים" יכולים לכלול הוספת מועמד שלישי. במשחק עצמו השחק צריך לנהל את מרכז הפעילות שיוכל להביא לו PAPs ("נקודות פעולה פוליטיות") שיהיו שוות ערך לכספים איתם יוכל לנהל הקמפיין, בקמפיין עצמו ניתן לקבוע מתי ואיפה לערוך ביקורים שונים במדינות שונות, מלבד זאת, קיים סיכוי כי המתמודדים במירוץ יהיו צריכים לערוך ביניהם עימות בחירות. בשנת 1996 מגזין הגיימינג CGW דירג את המשחק כמשחק המחשב ה-131 הטוב ביותר שיצא אי פעם. Bobo, Ervin (באוקטובר 1987). "President Elect: 1988 Edition". COMPUTE! (89): 32. {{cite journal}}: (עזרה) ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
אלכסנדר שטיגליץ

הברון אלכסנדר פון שטיגליץ (ברוסית: Александр Людвигович Штиглиц;‏ 1814 – 1884) היה איש כספים יהודי רוסי, המושל הראשון של הבנק הממלכתי של האימפריה הרוסית, שקדם לבנק המרכזי הרוסי המודרני. שטיגליץ נולד בסנקט פטרבורג לבנקאי הברון לודוויג פון שטיגליץ שהיה מייסד בית הבנקאות "שטיגליץ ושות'". היה יהודי במוצאו. לאחר שהשלים את לימודיו באוניברסיטת דורפאט, כיום טרטו, אסטוניה, הוא נכנס לשירותי המדינה כחבר במועצת הייצור של משרד האוצר של האימפריה הרוסית. לאחר מות אביו ירש שטיגליץ את בית הבנקאות והצליח במשרתו כבנקאי של הקיסר. בשנים 1840–1850 הוא מכר בהצלחה שש הלוואות ממשלתיות של 4% למימון הקמת רכבת מוסקבה - סנקט פטרבורג והבטיח הלוואה זרה משמעותית בשיאה של מלחמת קרים. שטיגליץ החזיק גם חברות ייצור בנארבה וביקטרינהוף. בשנת 1846 נבחר שטיגליץ ליו"ר ועד בורסת סנקט פטרבורג. באותו תפקיד הוא השתתף בכל הפעילות הכספית של ממשלת האימפריה הרוסית. בשנת 1857 הקים את חברת הרכבות הרוסית, שהפכה למשרד הרכבות של רוסיה. בשנת 1860 חיסל שטיגליץ את כל מפעליו המסחריים ופרש מרצונו מתפקיד יו"ר ועדת הבורסה. ב-31 במאי 1860 הקים הקיסר אלכסנדר השני את הבנק הממלכתי של האימפריה הרוסית ושטיגליץ הפך למושל הראשון שלו. בשנת 1866 עזב את שירות המדינה. בשנת 1878 הוא תרם כספים להקמת מוזיאון לאומנויות יישומיות לטובת תלמידי בית הספר המרכזי לציור טכני, שהוקם על ידו קודם לכן. שטיגליץ קיבל פרסים רבים, כולל מסדר סנט סטניסלב מדרגה שלישית, מסדר ולדימיר מדרגה רביעית ומסדר אנה מהדרגה השנייה. מדיה וקבצים בנושא אלכסנדר שטיגליץ בוויקישיתוף ביוגרפיה, באתר הבנק המרכזי הרוסי היסטוריה של הבורסה הרוסית
אנדור סנש

אנדור סנש (במקור שלזינגר, בהונגרית: Szenes Andor; בודפשט, 2 בדצמבר 1899 – בודפשט, 11 ביולי 1935) היה משורר, מתרגם, עיתונאי יהודי-הונגרי. בן דודו של בלה סנש (אביה של חנה סנש) ואביו של איבאן סנש. אנדור סנש נולד במשפחה יהודית ברובע 5 בבודפשט כבנם של ז'יגמונד סנש, רופא, ושל מריה קרו, ילידת מונקאץ'. הוא סיים לימודי משפטים, ולאחר מכן הפך לעיתונאי. הוא היה העורך של המגזין "תיאטרון ואופנה" (Színház és Divat) ואחר כך היה בעל טור בשבועון "חיי התיאטרון" (Színházi Élet). הוא מחברם המשותף של לבריות כמעט שלושים אופרטות ומשחקים מוזיקליים. הוא היה המתרגם והמעבד של אופרטות של אמריך קלמן ופרנץ להאר (שנכתבו במקור בגרמנית) הוא גם כתב שאנסונים, שירים הונגריים, בדיחות קברט ומערכונים. מותו נגרם משחפת. אשתו הייתה פירושקה קֶלֶמֶן. הוא הרגיש במותו המוקדם וכתב גם את השיר על קברו, אותו ניתן לקרוא במקום מנוחתו בבית הקברות היהודי ברחוב קוזמה בבודפשט. "אני יודע שאני עוזב הבקשה לא תעזור כאן אין עצירה בכביש ואין חזרה" הוא היה מחברם של יותר משלושים יצירות במה. הם הוצגו גם בבודפשט (תיאטראות "קיראי", הקומדיה של בודפשט "תיאטרון העיר" ובמת שדרת אנדראשי) ומחוץ לבירה. הידועים שבהם הם: נשיקה אחת ותו לא פטר פקטה, (מיהאי אייזנמן) אני חופשי הערב ורד צהוב חיוור טדי ובת זוגו שעת המשוגעים בשבע בערב. קומדִיה. 1919 (ספריית הקברט הלבן) פרידריקה, העולם יפה פרנץ להאר הסגול של מונמארטר; פרש השטן, אימריך קלמן סוף שבוע, (גויברט) כלוב הנשים המשוגעות הלהיטים שלו היום חלמתי עליך שוב (אמריך קלמן) אתה לא תהיה כבר מזמן בעולם, תבכה שם, איפה שאף אחד לא רואה (מלחין:י'וזף קולה) קומבינזון (מיקלוש אלדאר מיורושי– סילארד דרווש) כבר אכלתי את רובהלחם שלי, (ינה שאנדור) אני חופשי הערב, (מיהאי אייזנמן) זה לא משנה לי אל תבכה ילדה כל מאי עובר כשתוכל לבכות שוב (בלה מלצינר) זה לא יכול להיות, (יוז'ף קולה) לא צריך כסף לאושר נפרדים לשווא, (לאסלו מוצ'אני) לאן לקחת אותך רוח הסתיו? שירים הונגריים לא ניתן לצוות על אף אחד לאהוב את מי שליבו לא אוהב למה אסור לאהוב אותך לא צריך כסף לאושר לקסיקון ביוגרפי הונגרי (L - Z). בעמוד של אנדראה סנש לקסיקון ההומור. 2001. מדיה וקבצים בנושא אנדור סנש בוויקישיתוף אנדור סנש, באתר Discogs (באנגלית) Születési bejegyzése a Budapest V. kerületi polgári akv. 1239/1899. folyószáma alatt familysearch.org (Hozzáférés: 2017. június 29.) Halálesete bejegyezve a Bp. X. ker. állami halotti akv. 756/1935. folyószáma alatt. A televízió különböző műsoraiban gyakran szerepel "A szenesember" című jelenete. Ebben Latabár Kálmán partnere Kornai Marianne – Szenes Iván felesége – volt. A dalszövegeket Békeffy István, Füredi Imre, Harmath Imre, Kellér Dezső, és Szilágyi László társaságában írta https://www.discogs.com/Grupa-32-Együttes-Halvány-Őszi-Rózsa-Jesenja-Ruža/release/7211790
סופיה פטרסן

סופיה פטרסן (בגרינלנדית: Sofie Petersen; נולדה ב-23 בנובמבר 1955 במאניצוק, גרינלנד, ממלכת דנמרק) היא בישופית לותרנית גרינלנדית. היא למדה תאולוגיה באוניברסיטת קופנהגן וסיימה את לימודיה בשנת 1986. ב-28 במאי 1995, בגיל 39, הוסמכה פטרסן לבישוף גרינלנד בכנסייה האוונגלית-לותרנית בדנמרק. היא הוסמכה בכנסיית הנס אגדה, הקתדרלה של גרינלנד בנוכחות המלכה מרגרטה השנייה. היא הבישופית האינואיטית השנייה והאישה השנייה שהפכה לבישוף בכנסייה הלותרנית הדנית. פטרסן היא תומכת גלויה בצדק אקלימי (אנ'). כיום היא מתגוררת בנוק. מדיה וקבצים בנושא סופיה פטרסן בוויקישיתוף מאמר על סופיה פטרסן, קומוניון הילידים סופיה פטרסן, במסד הנתונים הקולנועיים IMDb (באנגלית) International Work Group for Indigenous Affairs. Indigenous World. 1994. Page 32. (retrieved 30 August 2010) Dutton, Edward. (הקישור אינו פעיל, 29.10.2020)"Northern Rites: The Impact of Women Bishops." Church Times. 30 January 2009 (retrieved 30 August 2010)
החוף השמאלי

החוף השמאלי הוא ביטוי פוליטי המרמז על כך שהחוף המערבי של ארצות הברית נוטה פוליטית שמאלה או שהביטוי יכול להתייחס למדינות הנוטות שמאלה פוליטית. המשמעות היא כי (למעט אלסקה), מדינות קליפורניה, אורגון, וושינגטון והוואי נוטות להצביע למפלגה הדמוקרטית. כמו כן, המשמעות היא שלרוב האנשים החיים באזור החוף המערבי יש גישה ליברלית יותר משאר המדינה. הכינוי מתבסס על כך שכאשר מפת ארצות הברית מוצבת כך שהמוצפנת מופנה כלפי מעלה - החוף המערבי של ארצות הברית יימצא בצד שמאל של ארצות הברית. המונח חל גם על תופעה דומה לגבי קולומביה הבריטית בקנדה, מאותן סיבות. באופן מסורתי נחשבות מדינות החוף המערבי לליברליות יותר. במלחמת האזרחים השתייכו קליפורניה, אורגון וושינגטון לאיחוד הצפוני ששלל את העבדות. גם הגישה להפלות וזכויות להט"ב במדינות האזור היא באופן מסורתי ליברלית יחסית. מאז 1988 בחרו מדינות האזור במועמד המפלגה הדמוקרטית לנשיאות ארצות הברית. בחוף השמאלי נמצאת הכמות הרבה ביותר של עובדים במקצועות ה-STEM (Science, technology, engineering, and mathematics) והוא צפוי להמשיך להיות מוקד טכנולוגי מוביל עבור ארצות הברית. התוצר הגולמי של החוף השמאלי הוא כ -1.2 טריליון דולר. בבחירות לבית הנבחרים שנערכו ב-2022 בכל מחוזות הקונגרס הגובלים ישירות באוקיינוס השקט, כולל אלו באלסקה נבחר מועמד מטעם המפלגה הדמוקרטית הרפובליקה העממית של דרום יורקשייר מגזין החוף השמאלי Hyslop, Stephen G. (5 באפריל 1996). Political Geography of the United States. Guilford Press. p. 65-68. {{cite book}}: (עזרה) Francis, Daniel. "Far Out on the Left Coast: British Columbia's Sense of Isolation and Belonging". The Canadian Encyclopedia. נבדק ב-29 בספטמבר 2019. {{cite web}}: (עזרה) ראו חוקי ההפלה לפני 1973 בחתך לפי מדינות "America's Next Decade - Forbes". נבדק ב-6 בספטמבר 2018. {{cite web}}: (עזרה)
סיגנל (יישומון)

סיגנל (באנגלית: Signal) הוא יישומון ותוכנה חינמית מוצפנת להעברת מסרים מיידיים, תמונות, מסמכים, וקטעי קול, על ידי שימוש במרשתת. ביישומון ניתן גם לבצע שיחות קול ווידאו. גרסת האנדרואיד יכולה לתפקד גם כאפליקציית SMS. היישומון כולו בנוי בקוד פתוח ונחשב כיישומון שליחת ההודעות המאובטח ביותר. השירות פותח על ידי קרן signal, ארגון ללא מטרות רווח המעודד שימוש בקוד פתוח ובאבטחת מידע. סיגנל משתמש במספרי טלפון סלולריים סטנדרטיים כמזהים ומאבטח את כל התקשורת למשתמשי סיגנל אחרים באמצעות הצפנה מקצה לקצה. האפליקציות כוללות מנגנונים שבאמצעותם המשתמשים יכולים לאמת באופן עצמאי את זהות אנשי הקשר שלהם ואת תקינות ערוץ הנתונים. תוכנת סיגנל היא בחינם ובקוד פתוח. יישומיה וקוד השרת מפורסמים תחת רישיון AGPLv3. קרן סיגנל הושקה בפברואר 2018 במימון ראשוני של 50 מיליון דולר שניתן על ידי מייסדה, בריאן אקטון, ממקימי וואטסאפ. שותפו של אקטון בהקמת קרן סיגנל הוא מת'יו רוזנפלד (ידוע כ-Moxie Marlinspike), יזם וחוקר אבטחת מידע שפיתח את פרוטוקול ההצפנה סיגנל בו משתמשות סיגנל, סקייפ, פייסבוק וואטסאפ. בדצמבר 2020 היו לסיגנל כ-20 מיליון משתמשים פעילים. נכון ל-2021 לסיגנל היו מעל 5 מיליון הורדות באנדרואיד. בינואר 2021, הודיעה וואטסאפ שהיא משנה את תנאי השימוש שלה כך שתוכל לשתף מידע אישי, כולל מספר טלפון ושם מלא, וכן מידע על המכשיר ממנו מתחברים – כולל כתובת IP והמיקום, אנשי הקשר, סטטוס (אם קיים) וזמני השימוש באפליקציה לאורך היום, עם שאר האפליקציות של פייסבוק. הודעה זו, יחד עם המלצה של אילון מאסק ואדוארד סנואודן להחליף את וואטסאפ בסיגנל, יצרה היסטריה שהובילה מיליוני משתמשים להוריד אפליקציות חלופיות, כמו טלגרם וסיגנל. כתוצאה מכך מספר משתמשי סיגנל הוכפל פי 36 תוך שבוע אחד. מדיה וקבצים בנושא סיגנל בוויקישיתוף אתר האינטרנט הרשמי של סיגנל (בשפות מרובות) סיגנל, ברשת החברתית פייסבוק סיגנל, ברשת החברתית אקס (טוויטר) סיגנל, ברשת החברתית אינסטגרם סיגנל, הבלוג הרשמי חדשות חוץ, ותודה לווטסאפ ולמאסק: החברה שזינקה ב-11,708% בזכות סיגנל, באתר כלכליסט, 12 בינואר 2021 רפאל קאהאן, המחליפה של ווטסאפ? כל מה שרציתם לדעת על סיגנל, באתר כלכליסט, 12 בינואר 2021 יאיר מור, האפליקציה של מייסד וואטסאפ נפרצה - ומצאה מי אשם, באתר אייס, 16 באוגוסט 2022 היישומים לiOS ואנדרואיד פורסמו תחת רישיון GPLv3 עד 2022 ו-2023 בהתאמה. Signal, GitHub (באנגלית) Perez, Josh (2 בספטמבר 2020). "Release v1.35.1". github.com. Signal. נבדק ב-3 בספטמבר 2020. {{cite web}}: (עזרה) אז האם טלגרם באמת יותר מאובטחת?, באתר גיקטיים, ‏12 במרץ 2019 הגם את, סיגנל? באג אבטחה התגלה באפליקציית המסרים המאובטחת בעולם, באתר גיקטיים, ‏6 באוקטובר 2019 סייברסייבר, סייברסייבר - תכלה שנה ופירצותיה 🎉 סייברסייבר ע01פ02, באתר Google Podcasts אודות קרן סיגנל, באתר signal.org Signal, Update top-level LICENSE file to AGPL, ‏1 בנובמבר 2022 אתר=GitHub (באנגלית) Signal, Update top-level LICENSE file to AGPL, GitHub, ‏5 במאי 2023 (באנגלית) "WhatsApp Co-Founder Brian Acton Injects $50 Million in Newly Formed Signal Foundation". Wired (באנגלית אמריקאית). ISSN 1059-1028. נבדק ב-2020-10-25. ינון בן שושן, וואטסאפ: אשרו לנו לעשות שימוש במידע – או שלא תוכלו להשתמש באפליקציה, באתר ישראל היום, 7 בינואר 2021 Hardwick, Tim. "Encrypted Messaging App Signal Sees Surge in Popularity Following WhatsApp Privacy Policy Update". MacRumors (באנגלית). נבדק ב-2021-01-09.
הג'מגש

הג'מגש (בהונגרית: Hegymagas) הוא כפר קטן במחוז וספרם שבמרכז הונגריה. כמו כפרים רבים באירופה גם בהג'מגש מספר התושבים נמצא בירידה. כך, בשנת 1990 חיו בכפר 290 תושבים, ובשנת 2020 רק 238 תושבים. בהג'מגש חיו יהודים בתקופות זמן שונות. מדיה וקבצים בנושא הג'מגש בוויקישיתוף אתר האינטרנט הרשמי של הג'מגש (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
רבי יוסי בן פטרוס

רבי יוסי בן פטרוס היה אמורא ארץ-ישראלי בדור הראשון. תורתו של רבי יוסי בן פטרוס מובאת בעיקר במדרשי האגדה, שם מוזכר יחד עם בר קפרא וזבדי בן לוי. בתלמוד הירושלמי הוא מוזכר פעמיים בלבד, בשם "רבי יוסי בר פיטרס", ובתור חמיו של רבי יהושע בן לוי. עוד מסופר בתלמוד הירושלמי, שרבי יוסי בן פטרוס היה "להוט אחר התורה", ולכן התיר לעצמו ללמוד עם התלמידים ששלח לו בר קפרא בימי אבלו, אף על פי שלאבל אסור לעסוק בתורה. רבי יהודה בן קלונימוס משפיירא בעל יחוסי תנאים ואמוראים מתאר אותו כ"חסיד ואדם גדול ולהוט אחר דברי תורה". בויקרא רבה מובאות מספר דרשות העוסקות בפסוק ”זִבְחֵי אֱלֹהִים רוּחַ נִשְׁבָּרָה” (תהלים, נ"א, י"ט). הדרשה הבאה, המדברת על מעלתה של התשובה, מובאת בשם רבי יוסי בן טרטס, המזוהה כרבי יוסי בן פטרוס: מנין למי שהוא עושה תשובה שמעלין עליו כאלו עלה לירושלים ובנה את בית המקדש ובנה את המזבח ומקריב עליו כל הקרבנות שבתורה? מן הדין קריא (מן הפסוק הזה) - "זִבְחֵי אֱלֹהִים רוּחַ נִשְׁבָּרָה". — ויקרא רבה, פרשה ז', פסקה ב' במדרש המובא גם בתלמוד הירושלמי ובמקומות נוספים, מסופר על מה שאמרו זבדי בן לוי, רבי יהושע בן לוי, ורבי יוסי בן פטרוס, בשעת מיתתם: זבדי בן לוי ורבי יוסי בן פטרוס ורבי יהושע בן לוי קראו כל אחד ואחד מהן בשעת סילוקן מן העולם (את אחד מהפסוקים הבאים): אחד מהן קרא (תהלים, ל"ב, ו'): "על זאת יתפלל כל חסיד אליך לעת מצוא רק לשטף מים רבים אליו לא יגיעו" והאחד קרא (תהילים, ל"א, כ') "מה רב טובך אשר צפנת ליראך פעלת לחוסים בך נגד בני אדם" והאחד קרא (תהילים, ל"ג, כ"א) "כי בו ישמח לבנו". — שמות רבה, פרשה נ"ב, פסקה ג' בתלמוד הירושלמי מובא מדרש זה בנוסח אחר, המחליף את הפסוק "כי בו ישמח ליבנו" בפסוק "וישמחו כל חוסי בך לעולם ירננו" (תהלים, ה', י"ב), ומונה אותו לפני הפסוק "מה רב טובך". במדרשים אחרים מוזכרים גם הפסוקים "תערוך לפני שלחן" (תהלים, כ"ג, ה'), ו"כי טוב יום בחצריך מאלף בחרתי" (תהלים, פ"ד, י"א). הרב יהודה אדרי כתב (ע"פ הירושלמי), שהפסוק שאותו אמר רבי יוסי לפני מיתתו הוא הפסוק "ישמחו כל חוסי בך לעולם ירננו". נפתלי משכיל לאיתן (עורך), "ר' יוסי בן פטרוס", סדר הדורות, חלק ב, ורשא, 1892, עמודים 220–221, באתר היברובוקס הרב אהרן הימן, "ר' יוסי בן פטרוס", תולדות תנאים ואמוראים, לונדון, תר"ע, חלק ב, עמודים 734–735, באתר היברובוקס או "בר פיטרס" בראשית רבה, פרשה צ"ד, פסקה ה' תלמוד ירושלמי, מסכת מועד קטן, פרק ג', הלכה ה' משה יהודה בלוי (עורך), "רבי יוסי בן פטרם", יחוסי תנאים ואמוראים, ברוקלין ה'תשנ"ד, באתר היברובוקס נפתלי משכיל לאיתן (עורך), "ר' יוסי בן פטרוס", סדר הדורות חלק ב, ורשא, 1892, עמודים 220–221, באתר היברובוקס תלמוד ירושלמי, מסכת עבודה זרה, פרק ג', הלכה א' בראשית רבה, פרשה צ"ב, פסקה ב', ילקוט שמעוני; ספר ישעיהו, רמז תס"ח הרב יהודה אדרי, "ר' יוֹסַי בֶּן פֶּטְרוּס", בנתיב האמוראים, ירושלים תש"מ, עמ' 169, באתר אוצר החכמה (צפייה מוגבלת למנויים)
שלדג קפנסי

שלדג קפנסי (שם מדעי: pelargopsis capensis) הוא מין של עוף הנמנה עם משפחת השלדגיים החי בתת-היבשת ההודית ודרום-מזרח אסיה מהודו וסרי לנקה ועד אינדונזיה. הוא בעל מקור ארוך הדומה למקור חסידה ולכן מכונה גם שלדג ארוך-מקור או שלדג מקור-חסידה. הוא תואר בידי החוקר קארולוס ליניאוס בשנת 1766. התיאור הראשון של מין בוצע על ידי קארולוס ליניאוס בהמהדורה ה12 של השיטה שבטבע. ליניאוס חשב שהדגימה של המין הגיעה מכף התקווה הטובה ונתן לה את שמה בהתאם capensis - מהכף, בעוד המין לא חי באפריקה וככל הנראה הדגימה הגיעה מהאי ג'אווה. ז'אק בריסון הציע שהדגימה הגיעה מהעיר צ'אנדאנגאר שבהודו. השלדג מגיע לאורך 35 סנטימטרים והוא בעל ראש חום, כנפיים כחולות, גב ירוק ומקור ארוך הדומה למקור חסידה. הרגליים והמקור אדומים. השלדג חי במגוון בתי גידול מיוערים בסמוך לאגמים, נהרות או חוף הים וניזון מדגים, צפרדעים, סרטנים, חרקים ואף מכרסמים ועופות אחרים. השלדג טריטוריאלי והוא מסוגל לגרש נשרים וטורפים גדולים אחרים. למין זה 13 תת-מינים המובחנים זה מזה בנוצות שלהם. לתת המין של איי סולו צוואר, ראש ובטן לבנים. השלדג מתרבה בגדות הנהר, עצים ישנים או בקני טרמיטים. הנקבה מטילה שתיים עד חמש ביצים לבנות. P. c. capensis - נפוץ בנפאל, הודו וסרי לנקה. תת-המין הראשון שתואר על ידי קארולוס ליניאוס. P. c. osmastoni - נפוץ באיי אנדמן. P. c. lntermedia - נפוץ באיי ניקובר. P. c. burmanica - נפוץ בסין ומיאנמר עד לחצי האי המלאי. P. c. malaccensis - נפוץ בחצי האי המלאי, איי קיאו ואיי ריג'נסי. P. c. cyanopteryx - נפוץ בסומטרה, איי בנגקה והאי בליטונג. P. c. simalurensis - נפוץ בסומטרה ובאי סימולו. P. c. sodalis - נפוץ באיי באטו. P. c. innominata - נפוץ בבורנאו. P. c. javana - נפוץ בג'אווה. P. c. floresiana - נפוץ באיי סונדה הקטנים. P. c. gouldi - נפוץ בצפון הפיליפינים. P. c. gigantea - נפוץ במרכז ודרום ההפיליפינים. שלדג קפנסי נפוץ בתת-היבשת ההודית ודרום-מזרח אסיה מהודו וסרי לנקה במערב ועד אינדונזיה במזרח. מדיה וקבצים בנושא שלדג קפנסי בוויקישיתוף שלדג קפנסי, באתר ITIS (באנגלית) שלדג קפנסי, באתר NCBI (באנגלית) שלדג קפנסי, באתר Animal Diversity Web (באנגלית) שלדג קפנסי, באתר האנציקלופדיה של החיים (באנגלית) שלדג קפנסי, באתר GBIF (באנגלית) שלדג קפנסי באתר הרשימה האדומה של IUCN
בריק יצחק

בֵּרִיק יצחק (נולד ב-1968) הוא קצין משטרה ישראלי בדרגת ניצב המכהן כמפקד משמר הגבול. יצחק נולד בישראל, בן להורים שעלו מכורדיסטן. אחיו, ישראל יצחק כיהן כסגן המפקח הכללי של משטרת ישראל. בוגר תואר ראשון ושני במנהל עסקים, בוגר קורס דירקטורים. נשוי ואב לשלושה. מתגורר במושב זכריה. את שירותו הצבאי עשה כלוחם בחטיבת גולני. ב-1993 התגייס למשמר הגבול והחל תפקידו בגזרת יהודה. בשנת 2000 התמנה למפקד פלוגה במג"ב ירושלים ובמהלך כהונתו התמודדה הפלוגה עם אירועי טרור רבים וכמענה לכך ביסס יסודות לבניית גדר הביטחון בעוטף ירושלים. ב-2007 עבר לשירות בתי הסוהר ומונה לסגן מפקד יחידת נחשון בדרגת גונדר משנה. בשובו לשירות במשטרה ב-2012 שימש מפקד בסיס אימונים רבין של מג"ב, לאחר מכן התמנה לתפקיד סגן מפקד מג"ב איו"ש, במהלך כהונתו פעל המרחב במבצע "שובו אחים", "צוק איתן" ובאירועי "גודל השעה". ב-2016 מונה למפקד מג"ב עוטף ירושלים, הוביל את תהליך הקמת המרחב כמרחב עצמאי והיה למפקדו הראשון. ביוני 2020 קודם לדרגת תת-ניצב ומונה למפקד מג"ב איו"ש. בפברואר 2021 הוחלט למנותו לסגן מפקד מג"ב ובמסגרת התפקיד הביא לידי ביטוי תהליכי התעצמות רבים במשמר הגבול. ביולי 2023 הועלה לדרגת ניצב ומונה למפקד מג"ב. מדיה וקבצים בנושא בריק יצחק בוויקישיתוף חדשות 0404, מפקד מרחב איו"ש הנכנס: "הגזרה מספרת את סיפור עם ישראל מראשית ההיסטוריה", באתר חדשות 0404‏, 1 ביולי 2020 טל אריאל יקיר, מפקד מג"ב בראיון ראשון: "אם יהיו אירועי 'שומר החומות 2' הם יהיו בעוצמה רבה יותר. יש לנו אפס סובלנות לכל ניסיון להתקומם", באתר ישראל היום, 19 באוקטובר 2023 הדס שפר, חצו גבול: מה גרם לגל מעבר ממג"ב לשב"ס?, באתר nrg‏, 21 באוקטובר 2007 ניצב בריק יצחק מונה לאחר 30 שנות שירות למפקד משמר הגבול ה-18., בעמוד הפייסבוק של משמר הגבול, 9 ביולי 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פיטר דוהרטי

פיטר צ'ארלס דוהרטי (באנגלית: Peter Charles Doherty; נולד ב-15 באוקטובר 1940) הוא מנתח וטרינרי אוסטרלי וחוקר בתחום הרפואה. זכה בפרס נובל לפיזיולוגיה או לרפואה במשותף עם רולף מ. צינקרנגל בשנת 1996. דוהרטי נולד בבריזבן, קווינסלנד, ושם למד עד סיום התיכון. את התואר הראשון במדעי הווטרינריה הוא קיבל בשנת 1962 ואת התואר השני במדעי הווטרינריה בשנת 1966 מאוניברסיטת קווינסלנד. לאחר שקיבל תואר דוקטור בשנת 1970 מאוניברסיטת אדינבורו, סקוטלנד, חזר לאוסטרליה כדי להמשיך במחקר שזכה בפרס נובל בבית הספר למחקר רפואי ג'ון קרטין במסגרת האוניברסיטה הלאומית של אוסטרליה בקנברה. מחקריו של דוהרטי התמקדו במערכת החיסון, ועבודת הנובל שלו תיארה כיצד תאי החיסון של הגוף מגנים מפני וירוסים. הוא ורולף צינקרנגל, מקבלי פרס נובל לפיזיולוגיה או רפואה לשנת 1996, גילו כיצד תאי T מזהים את אנטיגני היעד שלהם. נגיפים מדביקים תאים ומתרבים בתוכם. "תאי T רוצחים" הורסים את התאים הנגועים כך שהנגיפים לא יוכלו להתרבות. ספרו החצי-אוטוביוגרפי, "המדריך למתחילים לזכייה בפרס נובל", ראה אור בשנת 2005. ספרו "היסטוריה קלה של אוויר חם" פורסם בשנת 2007 על ידי הוצאת אוניברסיטת מלבורן. בשנת 2012 פרסם את הספר Sentinel Chickens. ספרו הרביעי "מלחמות הידע" ראה אור בשנת 2015. שמות הוריו של דוהרטי לינדה ואריק, ויש לו אח צעיר יותר, איאן. דוהרטי כרגע מבלה שלושה חודשים בשנה במחקר בבית החולים למחקר ילדים בסנט ג'וד בממפיס, טנסי, שם הוא חבר סגל במרכז למדעי הבריאות באוניברסיטת טנסי באמצעות המכללה לרפואה. במשך 9 החודשים האחרונים של השנה הוא עובד במחלקה למיקרוביולוגיה ואימונולוגיה באוניברסיטת מלבורן, ויקטוריה. מדיה וקבצים בנושא פיטר דוהרטי בוויקישיתוף אתר האינטרנט הרשמי של פיטר דוהרטי פיטר דוהרטי, ברשת החברתית אקס (טוויטר) פיטר דוהרטי, באתר פרס נובל (באנגלית) פיטר דוהרטי, באתר גוגל סקולר פיטר דוהרטי, באתר אנציקלופדיה בריטניקה (באנגלית) "Laureate Professor Peter Doherty AC". University of Queensland. 2 בנובמבר 2015. אורכב מ-המקור ב-2 בנובמבר 2018. נבדק ב-2 בנובמבר 2018. {{cite web}}: (עזרה) "Peter Doherty - Nobel Prize Inspiration Initiative". Nobel Prize Inspiration Initiative. אורכב מ-המקור ב-28 בספטמבר 2013. נבדק ב-26 בספטמבר 2013. {{cite web}}: (עזרה) "Laureate Professor Peter Doherty AC". University of Queensland. 2 בנובמבר 2015. אורכב מ-המקור ב-2 בנובמבר 2018. נבדק ב-4 בנובמבר 2018. {{cite web}}: (עזרה) Hawkes, Nigel (8 באוקטובר 1996). "Immunity scientists win Nobel prize". The Times (London). p. 13. {{cite news}}: (עזרה) The Beginner's Guide to Winning the Nobel Prize: The Miegunyah Press, an imprint of Melbourne University Publishing Ltd, 2005 A Light History of Hot Air (2011) Miegunyah Press, accessed 8 July 2014 "Interview: Peter Doherty, Nobel Prize Winner for Medicine in 1996", in ABC Lateline, 25 August 2015 "Peter C. Doherty - Biographical". אורכב מ-המקור ב-22 בדצמבר 2016. נבדק ב-7 במרץ 2017. {{cite web}}: (עזרה) "UTHSC people search". אורכב מ-המקור ב-2 באפריל 2015. {{cite web}}: (עזרה)